Línuskip: Vit vantað ikki tað stóra av línufiski. Møguliga landað 2-3 skip síðst í vikuni. Tað verður mest av toski, longu, brosmu og svartkalva. Tvey línuskip fiska mest av longu og brosmu, men koma neyvan at landa í vikuni. Nøkur línuskip liggja við bryggju, men fara helst út í næstum. Útróður: Streymurin verður ikki av tí besta, men veðri verður gott. Fiskaríið er framvegis smáligt. Djúpvatnstrolarar: Tveir fiska mest av svartkalva og kongafiski. Landað møguliga síðst í vikuni. Ein fiska stinglaks og blálongu. Partrolarar: Tey flestu pørini eru eystanfyri og fiska upsa. Møguliga landað nøkur síðst í vikuni. Eitt par fiskar svartkalva, kongafisk og blálongu. Tvey pør liggja við bryggju Trolbátar: Allir eru úti og fiska mest av toski og hýsu. Eisini er nakað av flatfiski og upsa. Vit vantað tveir koma at landa miðskeiðis í vikuni, meðan tað er ivasamt um hinir landa hesa vikuna. Garnaskip: Tríggir fiska svartkalva. Allir landa síðst í vikuni. Brúkiligur fiskiskapur.